Domino sacro et sanctae ecclesiae sancti Symphoriani, quae est foras muros Aeduae ciuitatis constructa, ubi ipse sanctus in corpore requiescit et Richardus comes uel abbas praeesse uidetur, ego Agelulfus, pro remedio animae meae uel pro animabus genitorum meorum Aldrico et genitrice mea Arcuera et germanis meis, dono ad ipsam casam Dei suisque rectoribus res meas quae sunt in pago Belnensi, in fine Nouiliacense et in fine Mascliniacense et in fine Nantuacense, haec sunt campi, prata, sylvae, aquae aquarumque decursus, exitus et regressus, tam de alodio quam de quaestu, totum ad integrum; ad ipsam ecclesiam sancti Symphoriani superius iam dictam suisque rectoribus, sicut superius scriptum est, dono atque transfundo, ut neque comes nec ulla potestas, de ipsis rebus quas pro anima mea uel pro parentibus meis dono ad ipsam casam Dei, nullam habeant potestatem, nisi rectores sancti Symphoriani, habendi, tenendi uel faciendi quicquid uoluerint. Si quis autem uir uel ego ipse uel ulla emissa opposita persona contra hanc donationem aliquid calumniari praesumpserit, non hoc ualeat uindicare quod repetit, sed inferat ad ipsam casam Dei suisque rectoribus auri libras quatuor et haec donatio omni tempore firma et stabilis permaneat stipulatione subnixa. Actum Nouiliaco uilla. Signum Agelulfi qui donationem istam tam pro se quam pro parentibus suis facere et firmare rogauit. Signum Ragenfredi qui germano suo consensit. Signum Adalgarii. Signum Warengerii. Signum Matalberti. Signum Warangili. Signum Auberti. Signum Aldoini. Signum Ranfredi qui dictavit die iouis, in mense octobris, regnante Karolo Magno imperatore.